CELEX: 32013R1172
Language: et
Date: 2013-11-18 00:00:00
Title: Komisjoni rakendusmäärus (EL) nr 1172/2013, 18. november 2013 , millega kiidetakse heaks väike muudatus kaitstud päritolunimetuste ja kaitstud geograafiliste tähiste registrisse kantud nimetuse spetsifikaadis [Kiwi de l’Adour (KGT)]

20.11.2013   
            
            
               ET
            
            
               Euroopa Liidu Teataja
            
            
               L 310/9
            
         KOMISJONI RAKENDUSMÄÄRUS (EL) nr 1172/2013,
   18. november 2013,
   millega kiidetakse heaks väike muudatus kaitstud päritolunimetuste ja kaitstud geograafiliste tähiste registrisse kantud nimetuse spetsifikaadis [Kiwi de l’Adour (KGT)]
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 21. novembri 2012. aasta määrust (EL) nr 1151/2012 põllumajandustoodete ja toidu kvaliteedikavade kohta, (1) eriti selle artikli 53 lõike 2 teist lõiku,
   ning arvestades järgmist:
   
               (1)
            
            
               Määruse (EL) nr 1151/2012 artikli 53 lõike 1 esimese lõigu kohaselt vaatas komisjon läbi Prantsusmaa taotluse, millega soovitakse saada heakskiit komisjoni määruse (EÜ) nr 419/2009 (2) alusel registreeritud kaitstud geograafilise tähise „Kiwi de l’Adour” spetsifikaadi muudatusele.
            
         
               (2)
            
            
               Taotluse eesmärk on muuta spetsifikaati, täpsustades taimede väetamise viisi. Avaldatud kokkuvõtte (3) muutmist muudatus kaasa ei too.
            
         
               (3)
            
            
               Komisjon on kõnealuse muudatuse läbi vaadanud ja leidnud, et see on õigustatud. Kuna muudatus on väike määruse (EL) nr 1151/2012 artikli 53 lõike 2 kolmanda lõigu tähenduses, võib komisjon selle heaks kiita ilma kõnealuse määruse artiklites 50–52 sätestatud menetlust kohaldamata,
            
         ON VASTU VÕTNUD KÄESOLEVA MÄÄRUSE:
   Artikkel 1
   Kaitstud geograafilise tähise „Kiwi de l’Adour” spetsifikaati muudetakse käesoleva määruse lisa kohaselt.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 18. november 2013
      
         
            Komisjoni nimel presidendi eest
         
         
            komisjoni liige
         
         Dacian CIOLOȘ
      
   
   
      (1)  ELT L 343, 14.12.2012, lk 1.
   
      (2)  ELT L 125, 21.5.2009, lk 60.
   
      (3)  ELT C 263, 16.10.2008, lk 5.
   
      LISA
      Kaitstud geograafilise tähise „Kiwi de l’Adour” spetsifikaadis on heaks kiidetud järgmised muudatused:
      
         Tootmismeetod
      
      Lause „Lämmastikväetise (lahustuva väetise kujul) kasutamine ei tohi ületada 6 kg tonni toodetud puuviljade kohta, või piiratakse lämmastikväetise kasutamist hektari kohta 200 ühiku lämmastikuga ja eespool nimetatud eriti heades viljapuuaedades 250 ühiku lämmastikuga” asendatakse lausega „Lämmastikväetise (lahustuva väetise kujul) kasutamine ei tohi ületada 70 ühikut lämmastikku hektari kohta aastas (taimede kasvuks vajalik), sellele lisandub 4 ühikut tonni toodetud puuviljade kohta ühel hektaril aastas, mis ühelgi juhul ei tohi ületada 250 ühikut lämmastikku hektari kohta aastas”.
      Muudatus käsitleb edasiarengut „Kiwi de l’Adour” taimede väetamisel vastavalt noorte puude ja puuviljade vajadustele. Selleks et muuta taimede väetamine kasvatajate jaoks paindlikumaks, eelkõige seoses ilmastikutingimustega, arvestab tehtud muudatus rohkem teabe jaotusega.
      Spetsifikaadi terviktekstiga saab tutvuda veebisaidil http://agriculture.gouv.fr/IMG/pdf/20130206_cdc_kiwideladour_bo_cle8134b7.pdf